Duvanska industrija
<s>Duhanska industrija ili duvanska industrija je grana lake industrije koja se bavi uzgojem i preradom duhana.</s>

<s>Karakteristike 
Duhan se kao i druge biljke uzgaja na poljoprivrednim farmama, ali se kod duhana primjenjuju i dodatne radnje umjetnog ili prirodnog sušenja duhana te njegove pripreme i pakiranja za prodaju.</s><s>Upotrebna i komercijalna vrijednost duhana postiže se tek nakon daljnje pripreme, složene industrijske obrade i pakiranja.</s><s>Za trgovačke potrebe duhan se sortira u robne tipove.</s><s>Najvažniji su oni koji se suše toplim zrakom (flue-cured), uz one na zraku (burley) i suncu (orijentalni).</s>

<s>Najveći proizvođači duhana su; Kina, Indija, Brazil, Sjedinjene Američke Države, zemlje EU, Zimbabve, Turska i Malavi.</s><s>Ukupna svjetska proizvodnja duhana posljednjih godina kreće se između 6 i 7 miliona tona godišnje.</s><s>Danas je na svijetu djeluje oko 500 legalnih i oko 200 ilegalnih tvornica cigareta.</s>

<s>Trgovina finalnim duhanskim proizvodima koncentrirana u svega nekoliko mega kompanija, a to su; China National Tobacco Corp, Philip Morris International, British American Tobacco, Imperial Tobacco i Japan Tobacco.</s><s>Navedene kompanije podmiruju oko 90% svjetske proizvodnje cigareta.</s>

<s>Ekonomski gledano gro duhanske industrije čini proizvodnja i trgovanje finalnim duhanskim proizvodima.</s><s>U njoj  cigarete danas imaju lavovski udio, sa oko 95%, odnosno oko 5500 milijardi komada godišnje.</s><s>Ostali poznati duhanski proizvodi su: cigare, cigarilosi, duhan za lulu, rezani duhan za motanje te duhan za žvakanje, šmrkanje i cuclanje.</s><s>Duhanski proizvodi se danas proizvode od duhana različitih vrsta, tipova i porijekla, kompleksnim i brojnim tehnološkim metodama uz pomoć prehrambenih dodataka kao što je med i sa neduhanskim materijalima kao što su cigaretni papir i razni filteri.</s><s>Industrija cigareta izrazito je tržišno orjentirana industrija u svjetskim razmjerima.</s><s>Duhanski proizvodi su visoko oporezovani od 300 do 400% u odnosu na proizvođačke cijene, odnosno 60 do 80% od maloprodajne cijene, što osigurava i visoke budžetske prihode u svim državama svijeta.</s>

<s>Od kraja 20. vijeka traje kampanja za smanjenje pušenja, nakon naučnih analiza, koje ukazuju da ono uzrokuje određene ozbiljne bolesti, pa se provode brojne zabrane i ograničenja.</s><s>Zbog tog se sve češće duhanske kampanije nalaze kao meta kritike, kao i čitava duhanska industrija.</s>

<s>Lista najvećih proizvođača</s>

<s>Izvori</s>

<s>Vanjske veze 
 Duhanska industrija</s>

<s>Industrija
Industrijska geografija</s>

